CELEX: 32019D1393
Language: sl
Date: 2019-09-10 00:00:00
Title: Sklep Sveta (EU) 2019/1393, sprejet v medsebojnem soglasju z izvoljeno predsednico Komisije, z dne 10. septembra 2019 o sprejetju seznama drugih oseb, ki jih Svet predlaga v imenovanje za člane Komisije

10.9.2019   
               
               
                  SL
               
               
                  Uradni list Evropske unije
               
               
                  LI 233/1
               
            
         SKLEP SVETA (EU) 2019/1393,
         sprejet v medsebojnem soglasju z izvoljeno predsednico Komisije,
         z dne 10. septembra 2019
         o sprejetju seznama drugih oseb, ki jih Svet predlaga v imenovanje za člane Komisije
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 17(3) in (5) ter drugega pododstavka člena 17(7) navedene pogodbe,
         ob upoštevanju Sklepa Evropskega sveta 2013/272/EU z dne 22. maja 2013 o številu članov Evropske komisije (1),
         ob upoštevanju naslednjega:
         
                     (1)
                  
                  
                     Mandat Komisije, imenovane s Sklepom Evropskega sveta 2014/749/EU (2), se izteče 31. oktobra 2019.
                  
               
                     (2)
                  
                  
                     Za obdobje do 31. oktobra 2024 bi morala biti imenovana nova Komisija, ki jo sestavlja po en državljan vsake države članice, vključno z njenim predsednikom in visokim predstavnikom Unije za zunanje zadeve in varnostno politiko.
                  
               
                     (3)
                  
                  
                     Evropski svet je imenoval Ursulo VON DER LEYEN kot osebo, ki se jo Evropskemu parlamentu predlaga za predsednico Komisije, in Evropski parlament jo je na svojem plenarnem zasedanju 16. julija 2019 izvolil za predsednico Komisije.
                  
               
                     (4)
                  
                  
                     Svet bi moral v medsebojnem soglasju z izvoljeno predsednico Komisije sprejeti seznam drugih oseb, ki jih predlaga v imenovanje za člane Komisije do 31. oktobra 2024.
                  
               
                     (5)
                  
                  
                     Evropski svet je v skladu s členom 18(1) PEU, v soglasju z izvoljeno predsednico Komisije, 5. avgusta 2019 imenoval Josepa BORRELLA FONTELLESA za visokega predstavnika Unije za zunanje zadeve in varnostno politiko.
                  
               
                     (6)
                  
                  
                     Svet je 23. avgusta 2019 prejel dopis stalnega predstavnika Združenega kraljestva pri Evropski uniji, v katerem je navedeno naslednje:
                     „Ker bo Združeno kraljestvo 31. oktobra 2019 izstopilo iz Evropske unije, je predsednik vlade 25. julija v spodnjem domu parlamenta izjavil, da ne bo imenoval kandidata za komisarja Združenega kraljestva za novo Komisijo in da s tem EU ne želi preprečiti imenovanja nove Komisije.
                     S tem formalnim dopisom potrjujem, da v skladu z izjavo predsednika vlade Združeno kraljestvo ne bo imenovalo kandidata za kolegij komisarjev za obdobje 2019–2024.“.
                  
               
                     (7)
                  
                  
                     V skladu z drugim pododstavkom člena 17(7) PEU je izvoljena predsednica Komisije sporočila, da s tem soglaša.
                  
               
                     (8)
                  
                  
                     V skladu s tretjim pododstavkom člena 17(7) PEU predsednika, visokega predstavnika Unije za zunanje zadeve in varnostno politiko in druge člane Komisije kot kolegij z glasovanjem potrdi Evropski parlament –
                  
               SPREJEL NASLEDNJI SKLEP:
         
            Člen 1
            Svet v medsebojnem soglasju z Ursulo VON DER LEYEN, izvoljeno predsednico Komisije, predlaga, da so za člane Komisije za obdobje do 31. oktobra 2024 imenovane naslednje osebe:
            
                         
                     
                     
                        Helena DALLI
                     
                  
                         
                     
                     
                        Valdis DOMBROVSKIS
                     
                  
                         
                     
                     
                        Elisa FERREIRA
                     
                  
                         
                     
                     
                        Mariya GABRIEL
                     
                  
                         
                     
                     
                        Paolo GENTILONI
                     
                  
                         
                     
                     
                        Sylvie GOULARD
                     
                  
                         
                     
                     
                        Johannes HAHN
                     
                  
                         
                     
                     
                        Phil HOGAN
                     
                  
                         
                     
                     
                        Ylva JOHANSSON
                     
                  
                         
                     
                     
                        Věra JOUROVÁ
                     
                  
                         
                     
                     
                        Stella KYRIAKIDES
                     
                  
                         
                     
                     
                        Janez LENARČIČ
                     
                  
                         
                     
                     
                        Rovana PLUMB
                     
                  
                         
                     
                     
                        Didier REYNDERS
                     
                  
                         
                     
                     
                        Margaritis SCHINAS
                     
                  
                         
                     
                     
                        Nicolas SCHMIT
                     
                  
                         
                     
                     
                        Maroš ŠEFČOVIČ
                     
                  
                         
                     
                     
                        Kadri SIMSON
                     
                  
                         
                     
                     
                        Virginijus SINKEVIČIUS
                     
                  
                         
                     
                     
                        Dubravka ŠUICA
                     
                  
                         
                     
                     
                        Frans TIMMERMANS
                     
                  
                         
                     
                     
                        László TRÓCSÁNYI
                     
                  
                         
                     
                     
                        Jutta URPILAINEN
                     
                  
                         
                     
                     
                        Margrethe VESTAGER
                     
                  
                         
                     
                     
                        Janusz WOJCIECHOWSKI
                     
                  poleg:
            
                         
                     
                     
                        Josepa BORRELLA FONTELLESA, ki je bil že imenovan za visokega predstavnika Unije za zunanje zadeve in varnostno politiko.
                     
                  
         
            Člen 2
            Ta sklep se posreduje Evropskemu parlamentu.
         
         
            Člen 3
            Ta sklep se objavi v Uradnem listu Evropske unije.
         
         
            V Bruslju, 10. septembra 2019
            
               
                  Za Svet
               
               
                  Predsednica
               
               T. TUPPURAINEN
            
         
         
            (1)  UL L 165, 18.6.2013, str. 98.
         
            (2)  Sklep Evropskega sveta 2014/749/EU z dne 23. oktobra 2014 o imenovanju Evropske komisije (UL L 311, 31.10.2014, str. 36).